Film je bil premierno prikazan 14. maja 2005 na Filmskem festivalu v Cannesu, v francoskih kinematografih pa 5. oktobra. Naletel je na dobre ocene kritikov, ki so film razumeli kot alegorijo o kolektivni krivdi oz. kolektivnem spominu ter o francoski vlogi v alžirski osamosvojitveni vojni in kolonializmu nasploh. V Cannesu je film prejel nagrade za najboljšo režijo ter nagradi Mednarodnega združenja filmskih kritikov in ekumenske žirije. Nominiran je bil za evropsko filmsko nagrado v osmih kategorijah, nagrajen pa je bil za najboljši film, režijo, igralca (Auteuil), montažo in z nagrado Mednarodnega združenja filmskih kritikov. Na sporen način je bil diskvalificiran iz izbora za skarja za najboljši tujejezični film, kar je povzročilo spremembo pravil. Leta 2016 se je v anketi filmskih kritikov BBC-ja uvrstil na 23. mesto najboljši filmov 21. stoletja.